# CONSILUL JUDEȚEAN SATU MARE

**PROCES VERBAL**

**al desfășurării ședinței extraordinare a Consiliului Județean Satu Mare**

 **din data de 13.11.2023, ora 14.00**

 **Domnul președinte Pataki Csaba:**

 Bună ziua! Bine ați venit!

 Ședinţa a fost convocată în baza Dispoziţiei nr.446/10.11.2023 a preşedintelui consiliului judeţean, prin invitarea telefonică şi invitarea scrisă a consilierilor, transmisă electronic, prezentarea comunicatului pe site-ul consiliului judeţean și afişarea acestuia la sediul instituţiei.

 Sunt prezenți: 29, din totalul de 33 de aleși locali în funcție (inclusiv subsemnatul) ;

 Lipsesc: doamna consilier, Pacz Camelia Maria și domnii consilieri, Avorniciți Neculai, Filip Cătălin Marian, Urs Beniamin.

 Majoritatea consilierilor în funcţie fiind prezenţi, şedinţa este legal constituită.

 **Ordinea de zi comunicată,** este următoarea:

1. **PROIECT DE HOTĂRÂRE** privind rectificarea bugetului general consolidat al Judeţului Satu Mare pe anul 2023

 Supun aprobării proiectul ordinii de zi comunicate*.*

 **Rezultatul votului se prezintă, după cum urmează:** voturi pentru:29;

 Ordinea de zi **a fost** aprobată, în unanimitate, cu 29 voturi pentru. Mulțumesc.

##

 Înainte de a trece la discutarea materialelor de pe ordinea de zi, reamintesc obligația legală ce revine consilierilor judeţeni de a nu participa la adoptarea hotărârilor față de care s-ar afla în vreuna dintre situaţiile de ,,*conflict de interese*” prevăzute la art. 228 alin. (1) din O.U.G. nr.57/2019 privind Codul administrativ, având în vedere faptul că hotărârile adoptate cu încălcarea acestor prevederi sunt lovite de nulitate absolută.

*Eu, consilier județean, Kira Beniamin nu particip la dezbatere și la vot la pct.1.*

*Eu, consilier județean, Laszlo Robert Istvan nu particip la dezbatere și la vot la pct.1.*

**Propun să trecem la dezbaterea punctului înscris pe ordinea de zi:**

**1.PROIECT DE HOTĂRÂRE** privind rectificarea bugetului general consolidat al Judeţului Satu Mare pe anul 2023

 *Comisia pentru activități economico-financiare?*

 *Domnul consilier Veron Andrei Ștefan: aviz favorabil.*

*Domnul președinte Pataki Csaba:*

 *Mulțumesc.*

 *Comisia pentru realizarea lucrărilor publice, construcții și modernizarea drumurilor de interes județean, investiții?*

 *Domnul consilier Kira Beniamin: aviz favorabil.*

*Domnul președinte Pataki Csaba:*

*Mulțumesc.*

 *Comisia de muncă și protecție socială, sănătate și familie, protecția copilului?*

 *Doamna consilier Dobra Carmen Maria: aviz favorabil.*

*Domnul președinte Pataki Csaba:*

*Mulțumesc.*

 *Comisia pentru protecția mediului, turism și agricultură?*

 *Domnul consilier Bartok Gurzău Dorin Ioan: aviz favorabil.*

*Domnul președinte Pataki Csaba:*

*Mulțumesc.*

 *Comisia pentru învățământ, activități social-culturale, culte, sport și tineret?*

 *Domnul consilier Gindele Emeric: aviz favorabil.*

*Domnul președinte Pataki Csaba:*

*Mulțumesc.*

 *Comisia pentru administrarea domeniului public și privat al județului, dezvoltare urbanistică, conservarea monumentelor istorice și de arhitectură, amenajarea teritoriului?*

 *Domnul consilier Maricncaș Gheorghe: aviz favorabil.*

*Domnul președinte Pataki Csaba:*

 *Mulțumesc.*

 *Comisia de dezvoltare regională, cooperare internă și internațională, parteneriate interne și internaționale?*

 *Domnul consilier Erdei Robert Gyula: aviz favorabil.*

*Domnul președinte Pataki Csaba:*

*Mulțumesc.*

 *Comisia juridică, de disciplină, administrație publică, relații cu cetățenii, probleme ale minorităților?*

 *Doamna consilier Mărginean Maria Eva: aviz favorabil.*

*Domnul președinte Pataki Csaba:*

*Mulțumesc.*

**Proiectul** **se aprobă cu votul majorității consilierilor în funcție.**

Dacă sunt observații? Este o rectificare prin care am încercat să regrupăm anumite resurse. În primul rând, să asigurăm funcționarea DGASPC, adică să aibă salarii. Încercăm să regrupăm resurse pentru întreținerea de drumuri pentru perioada de iarnă și de vară. Aceasta înseamnă inclusiv deszăpeziri, în eventualitatea unor intervenții de urgență. Timpul nu este prielnic pentru reparații. Acolo, unde va fi necesar vom realoca resurse.

 Am constatat că s-a rectificat bugetul în minus. Ni s-au retras sumele destinate ”Programului laptele și cornul”, care nu sunt contractate și rămân și dintr-o parte din bursele sociale, care nu au fost alocate Școlii cu nevoi speciale. Aceasta este toată rectificarea.

Dacă mai sunt intervenții?

Dacă nu, supun spre aprobare proiectul de hotărâre.

**Rezultatul votului se prezintă, după cum urmează:** voturi pentru: 27.

***Au votat*** ”***pentru***” ***:***. Pataki Csaba – președinte, Buzgău Oliviu Aurel - vicepreședinte, Cornea Lenuța -Titiana – vicepreședinte, Antal Annamaria-Sidonia, Balogh Sandor, Barta Zoltan, Bartok Gurzău Dorin Ioan, Blidar Ileana, Belbe Ioan, Chiș Gheorghe, Dobra Carmen Maria, Erdei Robert- Gyula, Fanea Imola, Gál Ilona Gyongyi, Gindele Emeric, Giurgiu -Kovács -Monica- Silvia, Godzsa Zsolt Tiberiu, Kaiser Ștefan, LazărMariana -Andaluzia, Marincaș Gheorghe, Mărginean Maria Eva, Merker Andrea, Miclea Narcis-Vasile-Marian, Mureșan Ștefan, Pop Liviu, Tașnadi Ștefan, Veron Andrei -Ștefan – consilieri județeni.

***Au votat* ”*impotrivă*” *: -***

***S-au* ”*abținut*” *de la vot : -***

”***Neparticipări***” ***la vot :* -2, respectiv domnii consilieri Kira Beniamin, Laszlo Robert Istvan.**

**Total voturi –27din care : pentru –27împotrivă – 0 abţineri –0**

 *Hotărârea a fost adoptată, cu 27 voturi pentru.*

 Ordinea de zi fiind epuizată, declar închisă şedinţa extraordinară și vă mulţumesc pentru participare.

**PREȘEDINTE, SECRETAR GENERAL AL JUDEȚULUI,**

 **Pataki Csaba Crasnai Mihaela Elena Ana**

Red/tehn.

F.C. 2 expl.